C 138/20
SL
Uradni list Evropske unije
21.4.2023
Poleg tega je leta 2015 oddelek za tehnologijo živinoreje (del centra za agroživilske raziskave in tehnologijo v Aragoniji ali CITA, kot se glasi španska kratica) objavila rezultate raziskovalnega projekta z naslovom Effect of diet, packaging and exposure time on visual appraisal and intention to purchase 'Cerdo de Teruel' PGI pork (Učinek prehrane, pakiranja in časovne izpostavljenosti na vizualno oceno in namen nakupa svinjine z ZGO „Cerdo de Teruel“) (Panea, B. in drugi, 2015).
V tej raziskavi je bilo med drugim ugotovljeno, da je bila kontrolna skupina, tj. svinjina „Cerdo de Teruel“ prašičev, ki so bili krmljeni z običajno krmo, ocenjena bolje kot druge skupine, v katerih so bile živalim dane krme različnih vrst.
Raziskovalci centra CITA so leta 2016 v okviru investicijskega sklada Teruel izvedli projekt z naslovom Health management, production and marketing alternatives for 'Cerdo de Teruel' pork: a proposal for sustainability (Alternative pri upravljanju zdravja, proizvodnje in trženja svinjine „Cerdo de Teruel“) (Panea, B. in drugi, 2016).
Od takrat so bile v sodelovanju s centrom CITA opravljene nadaljnje raziskave, ki so bile predstavljene programom, ki jih sofinancira Evropski sklad za regionalni razvoj: Healthy sausages made from pork from Teruel: Reduced content of saturated fat and salt (Zdrave klobase iz svinjine iz pokrajine Teruel: manjša vsebnost nasičenih maščob in soli) (Panea, B. in drugi, 2019).
Svinjina „Cerdo de Teruel“ se pojavlja tudi v precej drugačnih publikacijah z velikim krogom naslovnikov in široko prepoznavnostjo, in sicer v literaturi.
Poseben primer je poglavje romana Animales urbanos (Urbane živali) (Leiz, K., 2018) z naslovom Del cerdo de Teruel y del amor (O mesu „Cerdo de Teruel“ in ljubezni).
Poleg tradicije ter znanstvenih in informativnih publikacij, ki ga podpirajo, ugled svinjine „Cerdo de Teruel“ dokazuje tudi njena prepoznavnost na trgu.
„Cerdo de Teruel“ je ime, ki ga proizvajalci in prodajalci uporabljajo za to zelo iskano meso in se pogosto uporablja na trgu ter v hipermarketih in mesnicah po vsej Španiji.
Jedi, pripravljene iz svinjine „Cerdo de Teruel“, so prav tako stalnica na menijih restavracij po vsej državi.
Recepte, v katerih se uporablja svinjina „Cerdo de Teruel“, je mogoče najti na uglednih digitalnih platformah.
En primer je recept Svinjska ribica „Cerdo de Teruel“ s suhimi slivami in pinjolami v knjigi El Gran Libro de la Cocina Aragonesa (Velika aragonska kuharica) (Aneto Publicaciones, SL, 2011), ki je objavljen v razdelku o hrani in pijači spletnega portala RedAragón, namenjenega Aragoniji.
Kuharski mojstri so delili tudi recepte, na primer za Secreto „Cerdo de Teruel“ z jajčevci in omako bele čokolade (na aragonskem spletnem mestu za promocijo hrane, imenovanem Comparte el Secreto.
Aragón, alimentos nobles (Deli skrivnost: žlahtne jedi Aragonije) in svinjske ličnice „Cerdo de Teruel“ po Altamirasu („po Altamirasu“ se nanaša na patra in kuharja iz 18. stoletja Juana Altamirasa) (rubrika časopisa Heraldo, namenjena hrani in pijači).
Ime „Cerdo de Teruel“ pa odmeva tudi v medijih: — Kakovostna prehrana prašičev, ki se uporabljajo za proizvodnjo šunk „Jamón de Teruel“ z zaščiteno označbo porekla, ni zaslužna samo za izjemno šunko, temveč tudi za sveže meso najvišje kakovosti, temno rožnate barve in blagega okusa, ki je izjemno mehko in sočno (2011, Indisa; 2014, A la carta para dos, Miza za dva à la carte); — Kakovost, proizvodnja in trženje svinjine iz pokrajine Teruel (2016, 'Aragón hoy' (Aragonija danes)).
Velik ugled svinjine „Cerdo de Teruel“ je privedel do tega, da je bilo meso pogosto prisotno na številnih dogodkih.
Svinjina „Cerdo de Teruel“ je imelo večkrat zelo pomembno vlogo na kuharskem tekmovanju Teruel Gusto Mudéjar (Okusi Mudejarja), ki poteka od leta 2006, njegova glavna dejavnost pa je nacionalno tekmovanje, osredotočeno na kuhanje z „okusi Mudejarja“.
Recept, ki so ga morali poklicni kuharji in vzhajajoče zvezde na področju gastronomije poustvariti na šestem tovrstnem kulinaričnem dogodku, je bil svinjina „Cerdo de Teruel“, polnjena s krompirjem Cella in črnimi tartufi Périgord (Tuber melanosporum).
Leta 2012 je bil prvič organiziran festival svinjine „Cerdo de Teruel“ Jornada Gastronómica de Cerdo de Teruel, na katerem je sodelovalo več kot 40 proizvajalcev iz pokrajine Teruel.
Slogan dogodka je bil Nov pogled na svinjino.
Drugi načini uživanja v njej in še več ...
Leta 2020 je bila svinjina „Cerdo de Teruel“ prisotna na mednarodnem sejmu Madrid Fusión kot del sheme kakovosti: Svinjina „Cerdo de Teruel“ na sejmu hrane in pijače Madrid Fusión (časopis La Comarca).
Zaradi vsega navedenega in zlasti želje po zaščiti proizvoda z močnimi lokalnimi povezavami so proizvajalci ustanovili združenje proizvajalcev svinjine „Cerdo de Teruel“, da bi zaščitili ugled proizvoda, zagotovili ustrezno obveščenost potrošnikov in upravljali proizvodnjo svinjine „Cerdo de Teruel“.